Linda Joubert is die skuilnaam wat Henriette Grové (1922-2009) in die sestigerjare gebruik het vir haar meer populêre verhale.
Sy skryf aanvanklik verhale wat in Die Huisgenoot, Die Taalgenoot, Die Brandwag en Sarie Marais verskyn. In 1947 begin sy onder die skuilnaam Linda Joubert te publiseer, onder meer die gewilde Meulenhof se mense. In 1957 verskyn Kwartet waar van haar kortverhale saam met MER, Elisabeth Eybers en Ina Rousseau verskyn. In 1966 ontvang sy die Eugène Marais-prys vir al haar dramawerk, en ’n jaar later word sy met die CNA-prys en die WA Hofmeyr-prys vir haar kortverhaalbundel, Jaarringe, bekroon. Sy word twee keer met die Hertzogprys bekroon – eers vir drama in 1981 en daarna vir prosa in 1984.